**Javni poziv za iskaz interesa za suradnju u provedbi projekta izvannastavne aktivnosti građanskog odgoja i obrazovanja „Zajednica aktivnih građana“**

Datum: 29. srpnja 2024 .

Grad Zagreb objavljuje **Javni poziv za iskaz interesa za suradnju u provedbi projekta izvannastavne aktivnosti građanskog odgoja i obrazovanja „Zajednica aktivnih građana“.**

**Predmet javnog poziva** je iskazivanje interesa za suradnju u provedbi projekta izvannastavne aktivnosti građanskog odgoja i obrazovanja „Zajednica aktivnih građana“ (u daljnjem tekstu: Projekt), koji se financira sredstvima osiguranim u Proračunu Grada Zagreba.

**Cilj javnog poziva** je odabir suradnika u provedbi projekta s iskustvom rada u tematskim područjima vezanim uz građanski odgoj i obrazovanje koji bi provodili edukaciju nastavnica /nastavnika - provoditelja izvannastavne aktivnosti građanskog odgoja i obrazovanja „Zajednica aktivnih građana“ u osnovnim i srednjim školama. Prihvatljivi prijavitelji su organizacije civilnog društva i druge pravne osobe koje su registrirane za obavljanje djelatnosti edukacije.

**1. OPIS PROJEKTA**

Gradonačelnik Grada Zagreba imenovao je 5. listopada 2021. Povjerenstvo za izvannastavnu aktivnost „Građanski odgoj i obrazovanje” u osnovnim i srednjim školama Grada Zagreba (u daljnjem tekstu: Povjerenstvo) koje je pripremilo Prijedlog okvirnog kurikuluma za izvannastavnu aktivnost građanskog odgoja i obrazovanja pod nazivom Zajednica aktivnih građana (ZAG). Prva etapa projekta uključila je eksperimentalno provođenje izvannastavne aktivnosti „Zajednica aktivnih građana“ (pilot etapa), dok je tijekom II. etape projekta uključeno dodatnih 45 škola.

Budući da daljnje provođenje projekta podrazumijeva povećanje broja škola koje u njemu sudjeluju, potrebno je provesti inicijalnu stručnu edukaciju nastavnica/nastavnika iz škola koje će se uključiti u provođenje izvannastavne aktivnosti „Zajednica aktivnih građana“ tijekom šk. god. 2024./25. i kasnije. Odabrani ponuditelji će provesti inicijalnu stručnu edukaciju nastavnica/nastavnika prema dinamici koju će, na temelju prijava škola, utvrditi Gradski ured za obrazovanje, sport i mlade.

**2. ZADAĆE PROVODITELJA EDUKACIJE**

**ZADAĆE PROVODITELJA EDUKACIJE SU**:

* edukacija nastavnika / nastavnica - provoditelja programa kroz uvodni modul (predstavljanje projekta i kurikuluma, glas učenika), u trajanju do 8 sati
* edukacija nastavnika / nastavnica - provoditelja programa kroz tematski modul „Ljudska prava i slobode kao vrijednosti u zajednici“, u trajanju do 8 sati
* edukacija nastavnika / nastavnica - provoditelja programa kroz tematski modul „Odlučivanje i važnost djelovanja u demokraciji“, u trajanju do 8 sati
* edukacija nastavnika / nastavnica - provoditelja programa kroz tematski modul „Javno dobro, društvene karakteristike i akteri u zajednici“, u trajanju do 8 sati
* edukacija nastavnika / nastavnica - provoditelja programa kroz tematski modul „Zajednice različitih“, u trajanju do 8 sati
* edukacija nastavnika / nastavnica - provoditelja programa kroz tematski modul „Zajednice u kontekstu održivosti“, u trajanju do 8 sati
* edukacija nastavnika / nastavnica - provoditelja programa kroz metodički modul (strategije i metode poučavanja, koncipiranje modula, planiranje), u trajanju do 12 sati, uz dodatna 2 sata konzultacija po školi
* Edukacija će se provoditi u Zagrebu uz koordinaciju Gradskog ureda za obrazovanje, sport i mlade. Predviđeni početak edukacije je u drugoj polovici kolovoza 2024.

Broj nastavnica i nastavnika koji će sudjelovati u edukaciji je do 80.

Svi moduli trebaju biti usklađeni s Okvirnim kurikulumom izvannastavne aktivnosti Zajednica aktivnih građana koji je sastavni dio ovog javnog poziva.

1. **NAČIN ISKAZIVANJA INTERESA I POTREBNA DOKUMENTACIJA**

Interes se iskazuje dostavom **pisma namjere** koje mora sadržavati sve potrebne informacije o kvalificiranosti prijavitelja za provođenje edukacije.

 Pismu namjere s iskazom interesa potrebno je priložiti sljedeće:

1. Dokaz o upisu u Registar udruga ili dokaz o upisu u Registar neprofitnih organizacija (pdf kopiju), odnosno dokaz o upisu u sudski, obrtni ili drugi odgovarajući registar (pdf kopiju).
2. Potvrdu nadležne porezne uprave o nepostojanju duga prema državnom proračunu, ne stariju od 30 dana od dana objave Javnog poziva za iskaz interesa (pdf kopiju).
3. Potvrdu trgovačkog društva Gradsko stambeno—komunalno gospodarstvo d.o.o. o nepostojanju duga s osnove komunalne naknade, zakupa i najma, ne stariju od 30 dana od dana objave Javnog poziva (pdf kopija);
4. Popis projekata i /ili edukacija provedenih u okviru područja Građanskog odgoja i obrazovanja u zadnjih 5 godina, vremensko trajanje, broj uključenih polaznika, kratki opis projekata te rezultate njihove evaluacije (ukoliko postoje) kako bi se dokazalo iskustvo u provedbi programa i projekata s područja Građanskog odgoja i obrazovanja (word dokument).
5. Troškovnik edukacije
6. Program rada / program edukacije prema modulima/satima.
7. **KRITERIJI**

Odabir prijavitelja izvršit će se prema redoslijedu kriterija kako slijedi;

1. Kvaliteta programa rada/programa edukacije
2. Iskustvo u provedbi programa i projekata s područja građanskog odgoja i obrazovanja te njihova kvaliteta
3. Cijena edukacije po modulima.

**Napomena:**

Prijavitelji mogu iskazati interes za pojedine ili za sve module navedene u poglavlju „Zadaće provoditelja edukacije“.

Ocjena prijedloga temeljit će se na analizi dostavljenih dokumenata navedenih u točki 3. ovog javnog poziva.

**Iskaz interesa potrebno je zajedno s dokumentacijom dostaviti elektronskim putem na e-mail** **\_zajednica.aktivnih.gradana@zagreb.hr** **najkasnije do 6. kolovoza 2024. godine.**

**5. POSTUPAK IZBORA**

Gradski ured za obrazovanje, sport i mlade (u daljnjem tekstu: Ured) obavit će provjeru potpunosti dokumentacije. Nepotpune i nepravovremene prijave neće se razmatrati. Povjerenstvo će razmotriti iskaze interesa i program rada/program edukacije prema modulima/satima te odabrati ponuditelja/e čiji će program/e ocijeniti najprimjerenijim/a za provedbu edukacija za nastavnike/nastavnice - provoditelje programa. Temeljem ocjene Povjerenstva, Ured će predložiti gradonačelniku donošenje zaključka o sklapanju sporazuma o suradnji na Projektu s odabranim ponuditeljem/ima.